- Vi må dra! - Kom igjen!
Kom igjen!
Kom.
Stopp!
- Her, vennen. - Hør her!
Bli her. Kom når jeg roper. Forstått, Scheyla?
Ok.
Det er over, for faen!
Kom deg til helvete ut!
- Kom deg ut! Stikk! - Greit, jeg går.
- Scheyla! Kom igjen! - Hold meg i hånda. Kom igjen!
Fort dere!
Inn!
Hvor skal vi?
Gi meg et øyeblikk. Jeg tenker.
For Guds skyld, hvor skal vi?
Jeg tenker, sa jeg!
Slutt, mamma! Jeg er redd.
Nei, vennen. Mamma er her. Alt er i orden.
Pappa, skal vi fortsatt fly?
- Ja, det skal vi. - Ok.
Det skal vi.
Hei, vennen.
Hei, vennen. Pappa er her, ok?
Alt er i orden.
De sover.
Hva nå?
Dere skal ikke på det flyet.
Hva mener du?
Det går ikke.
Hvor skal vi dra?
Bli her til ting blir bedre.
Jeg blir ikke i dette hølet.
Slapp av. Jeg fikser dette.
Hvordan? Du skal jo dra. Hva gjør jeg nå?
- Alene med to barn? - Hør på meg, Scheyla.
Jeg tenker. Vi må kanskje dra sjøveien.
Tuller du? Jeg sender ikke barna mine ut på havet!
De er mine barn også, Scheyla!
Så hold løftene du gir mora deres.
Jeg er sliten.
Jeg er så sliten, Luiz Fernando.
Første gang jeg sto på scenen var på en fest her.
Jeg har fortsatt billetten.
Jeg hadde magepine hele dagen.
Magepinen forsvinner, men ikke sommerfuglene.
Jeg tenkte på forslaget ditt.
Og?
Jeg er med.
Jaspion sa ja til å selge sin andel.
Jeg blir kunstnerisk leder. For å sikre mitt barns fremtid.
Det er rettferdig.
Så er det festivalen.
Jeg vil at Bang skal sponse VA-festivalen.
Jeg tror det blir bra å vise at vi jobber sammen igjen.
Og for å vise at dere støtter lokalsamfunnet også.
Klart det.
Jeg skal snakke med Luan, men…
- Det ordner seg. - Greit.
- Da gjør vi festivalen. - Den første av mange?
- Den første av mange. - Avtale.
Skru opp her. Denne delen…
Jeg har følt mye kjærlighet hittil
- I midten. - Men du…
Trekk den ut og la instrumentalen komme inn med den. Fordi…
Jeg gjør den mer følelsesladet.
Ja, den handler om barnet mitt.
Som alltid, sant?
- Hva skjer? - Hei, Larety.
- Alt i orden? - Ja da.
- Hei, Doni, hva skjer? - Hei, mann.
- Hvordan går det? - Bra.
- Hva driver dere med? - Jobber med noe.
Men siden dere er her,
kan vi gjøre noe sammen igjen, sant?
- Lenge siden sist. - Kjempelenge.
- Musikk i mine ører. - Virkelig.
Jeg har bare refrenget. Melodien.
Gi meg en beat. Den er sånn…
Seieren til underdogsa
Er en stor inspirasjon
Vi ga ikke opp mot alle oddsa
Trist for dem som ikke hadde tro'n
Ja da!
- Er det meg? - Ja.
Seieren til underdogsa
Er en stor inspirasjon
Vi ga ikke opp mot alle oddsa
Trist for dem som ikke hadde tro'n
Det var smertefullt Men kom meg gjennom den tøffe tida
Det er en trøst å vite At jeg kom meg til den andre sida
De trodde ikke på meg Men tro måtte jeg ha
Da bunnen var nådd så jeg At man kan endre ting med trua
En inspirasjon for min favela Jeg fikk den til å synge
Triumfen til dem som fikk "nei" Men som seiret da de fikk "ja"
Livet er en karusell Man må være sterk for å slåss
I strid var jeg tøff, det var ikke flaks Min tro viste vei
Seieren til underdogsa
Er en stor inspirasjon
Vi ga ikke opp mot alle oddsa
Trist for dem som ikke hadde tro'n
Jeg måtte flytte familien inn i rønna du fant.
Enda verre, kompisen min ble sprengt i lufta.
Drar jeg nå, setter det operasjonen i fare.
Og jeg vet ikke om familien min vil være trygg.
Vil jeg være trygg?
Jeg snakker til deg. Hører du etter?
Ja. Jeg hører.
Og du? Hører du deg selv?
Høres ut som du ikke vet hvem du er.
Etter alt vi gjorde for å komme hit, er det ingen vei tilbake.
Jeg kan ikke gjøre det sånn her. Skjønner du?
Tenk på det.
Alle mister venner. Nye dukker opp, ikke sant?
Men ens æresord mister man bare én gang.
Fy faen!
JEG VET DET IKKE ER LETT. MEN JEG MÅ TREFFE DEG.
BARE SI NÅR!
PSYKOLOG
HEI, RITA. MINNER DEG BARE PÅ TIMEN I MORGEN KL. 09.
SI IFRA HVIS DU IKKE KAN.
Sju, én, sju, én…
Kunne du komme inn til meg om fem minutter…
Unnskyld.
Jeg må snakke med deg. Jeg trenger din hjelp.
Jeg ser etter alternativer og løsninger på saken vår,
og jeg tror et forlik er best for alle parter.
Dette begynner å bli slitsomt.
Beatriz' instrukser var tydelige. Vi har bare én klient.
Du sa jeg var naiv. Jeg er kanskje idealistisk, men ikke naiv.
Virkeligheten banker tidlig på der jeg er fra.
Jeg kom hit full av idealer også.
Jo før du vet din plass, jo bedre.
Jeg prøver å finne den beste løsningen for vår klient.
Hvis det også hjelper de berørte arbeiderne, hvorfor ikke?
Enda bedre.
Bare hør på meg.
Her er greia.
Mener du at forsvaret er svakt etter å ha hørt argumentet mitt,
dropper jeg det, og så holder vi oss til planen.
Ok, greit.
Et forlik med arbeiderne viser godvilje, fremskynder dommen,
og kan til og med pynte på festivalens image.
Jeg snakket med sivilrettsteamet.
De tror det er mulig og kan hjelpe oss med en avtale.
Og jeg kjenner William godt.
Jeg kan forhandle med ham.
Så det er bestemt?
Pedro, du er hovedadvokaten i saken.
- Ja. - Hjelp meg å finne en vei inn.
Beatriz stoler bare på deg.
Hun går med på det hvis vi presenterer saken på riktig måte.
Sammen.
- Vis meg rettspraksisen. - Ja visst.
Dette er et sammendrag. Jeg kan sende deg resten på e-post.
Tester, en…
Hallo. To.
Én, to. Tester.
En, to.
Er suget tilfredsstilt?
Det er dårlig gjort, altså.
Hva da? Isen?
Vi er her fordi du vil at jeg skal flytte til VA.
Jeg ville vise deg støtten du får her.
Det var det jeg trodde da jeg fortalte deg at jeg var gravid.
Hva da?
Jeg har alltid sett opp til deg, vennene dine og familien din.
- Jeg er den frie sjelen. - Det har jeg alltid syns.
Det var det jeg likte ved deg.
Men sønnen min fortjener å vokse opp omgitt av folk som skjemmer ham bort,
tar seg av ham.
Drømmen min var å reise verden rundt og tatovere,
møte mange mennesker.
Men nå vil jeg det motsatte for sønnen min.
Bare masse folk rundt ham som gjør ham lykkelig.
Passer på at han har det bra.
- Han vil bli tatt godt vare på her. - Det vil han.
Hør her.
Du er ei fantastisk jente.
Nydelig, hardtarbeidende.
Men den fasen vi går gjennom nå
viste meg at du er mer fantastisk enn jeg trodde.
Du blir lykkelig med oss, om Gud vil.
Hun er på vei ut.
Beatriz, beklager at jeg buser på.
Jeg ville… Jeg mener, vi ville si noe om festivalen.
Dere har til heisen, jeg skal spise med en klient.
- Vi undersøkte litt, og… - "Vi"? Dere to sammen?
- Ja. - Ja.
Det beste trekket kan være å inngå et forlik med arbeiderne.
Sa ikke du at straffesaken ikke ville påvirke klienten vår?
Jo, men Rita kom med noen overbevisende argumenter
for at et forlik kan løse saken raskere,
og være best for både klienten og festivalens image. Sant?
- Ja. - Ok.
Mail meg sammendraget. Jeg leser det på mobilen.
- Ha det. - Skal bli.
- La oss gå gjennom hele teksten. - Ok.
Tror du han også blir artist?
Du pleide å lage musikk om alt i butikken.
Pappa likte det ikke, sant?
Det var ikke det. Han var bare bekymret for fremtiden din.
Faren din… begynte fra bunnen.
Han begynte å jobbe veldig ung.
Hele livet hans dreide seg om jobb.
Helt til han åpnet butikken.
Han visste ingenting om musikk.
Faren din ville at du skulle følge i hans fotspor,
å ha en tydelig vei mot en god fremtid.
Du vet jo hva han alltid sa.
- "Respekt er arbeid." - Ja.
Det var det han ble lært.
Men respekt er respekt.
Se på deg.
Du er en respektert artist.
Nå, en forretningsmann.
Det er så synd at han ikke er her lenger.
Faren din var alt for meg. Det vil han alltid være.
Men uansett hvor han er,
er han kjempestolt av det du har oppnådd.
- Se. - Skjønne.
Dette er risikabelt.
Det er mer enn jeg vanligvis flytter.
Alt må gå som planlagt.
Avbryt hvis jeg blinker med lommelykta, da har det gått skeis.
Da må vi stikke. Forstått?
Forstått.
Vi har 30 minutter med oksygen. Still klokka, kom igjen.
DYPBDE 8,0 M DYKKETID - 10:52
DYBDE 9,0 M DYKKETID - 17:36
DYBDE 9,0 M DYKKETID - 22:41
INTET SIGNAL
Gikk det bra?
Svar meg. Gikk det bra?
Skilpaddens mage er full.
Kom, skipet er klart. Sjakkmatt.
Hva bringer deg hit, Rita?
Jeg har hatt…
…hjertebank.
Det strammer i brystet. Som et trykk i brystet.
Det føles som…
…om jeg gisper etter luft. Jeg føler meg…
Jeg blir litt desperat når det skjer.
For mange tanker på en gang. Jeg tror
det er
en dårlig følelse. Som om noe fælt vil skje.
Og jeg er en som fikser problemer.
Vet jeg ikke hva problemet er, så er det vanskelig.
Vi kan grave dypere i dette i de neste timene, ok?
Det er viktig at du deler alt dette.
Jeg føler at det har vært med meg lenge.
Jeg har alltid forberedt meg som om jeg skal ut i strid.
Som om hver strid var min siste, men det var jo ikke det.
Men det er som om jeg aldri får sinnsro.
Uansett hvor hardt jeg prøver, virker det som om alt er forgjeves.
Jeg vil bare ha sinnsro.
Jeg vil ha sinnsro.
Jeg har alltid tenkt at: "Jeg er gift nå,
med en som elsker meg, som er partneren min."
Dette er den beste tiden i mitt liv.
Det burde det være. Jeg er ferdigutdannet.
Og jeg jobber. Jobben gir meg stabilitet.
Men jeg vet ikke, det er…
Det er alltid så mange hinder.
Jeg vet ikke.
Hva jobber du med?
Jeg er advokat nå.
Men jeg har gjort alt.
Jeg var gateselger.
Black Friday! Bare 15 spenn, folkens!
Jeg jobbet på kjøpesenter. Jeg jobbet som salgssjef.
Jobbet i en kirke.
Jeg stilte til valg i byrådet en gang.
Hun er den rette
Rita der borte
Oppvokst i nabolaget Hun er kandidaten
Jeg har alltid ønsket å forandre ting.
- Ja. - Tror du du har lyktes med det?
Jeg tror det er mye som må forandres i verden.
Hør her, Rita. Jeg forstår behovet for å endre ting.
Men først må du ta vare på deg selv.
I dette rommet kan vi snakke om alt dette.
Her kan vi finne strategier og måter å hjelpe deg på
så du kan håndtere alt.
Greit?
- Takk, doktor. - Bare hyggelig.
- Jeg følger deg ut. - Det går bra.
- Vi ses neste uke. - Vi ses.
PEDRO ADVOKAT
Festivaldirektøren godtok forliket, med visse betingelser.
De ønsker en løsning på saken.
Ser bra ut, din jævel.
Du også, bror.
Jeg har savnet deg!
Hørte du at Pulga ble drept?
Det er forjævlig.
Pulga var ekte.
Han var ikke innblandet.
Den bomba var ment for meg.
For å drepe meg.
Drepe familien min.
Vet du hvem det var?
Har ikke peiling.
Vet ikke om fortiden hjemsøker meg,
om noen vet at jeg lever og er ute etter meg,
eller om gjengen vender seg mot meg.
Jeg aner ikke.
Men jeg skal fullføre. Flykte med familien min.
Du, helt ærlig.
Tror du de lar dere være i fred?
Vet du hva jeg tror?
Man får aldri velge i livet.
Vi flykter alltid fra noe, jager aldri noe.
- Hva flykter du fra? - Jeg vet ikke.
Iblant føler jeg meg ikke bra nok.
Jo mer jeg prøver å gjøre det rette, jo vanskeligere blir det.
Jeg prøver å gjøre en god jobb, men det er alltid problemer.
Er ikke politiet ute etter meg, er jeg på sykehuset.
Gudskjelov at jeg har Rita. Jeg er takknemlig for henne hver dag.
Men det er greia. Tiden går, og jeg er fortsatt den samme.
Drømmer som aldri blir virkeliggjort.
Festlig, hva?
Hør på deg selv.
- Har Gud forlatt meg? - Du er gal!
Å, mann. Gud forlater ingen.
Gud vet alt.
Han vet om slitet.
Han vet alt du gjorde for å støtte Ritas drøm.
Men bror, Rita flyr.
Hun gjør sin greie.
Hva vil du?
Må du dyttes ut av redet, så du også kan fly?
Kom deg ut av dette livet.
Finn din egen vei.
Vi er hustlere. Vi er fra gettoen.
Du forlot gjenglivet, men dette er din greie.
Ok? Ikke glem det.
Ha troen.
Takk, bror.
I begravelsen din…
…sa jeg en bønn.
Så din sjel kan hvile i fred.
Jeg ba Gud tilgi deg.
Jeg dømmer deg ikke.
Vet ikke hva jeg ville ha gjort i ditt sted.
Én siste ting. Helt ærlig.
Fortiden din vil alltid hjemsøke deg.
Den trenger ikke å hjemsøke familien din.
- Kan du gi dette til Rita? - Selvsagt.
Glad i deg.
Glad i deg også.
SPESIALTILBUD 3 STORE ØL FOR 30 REAIS
Hva skjer?
VA-FESTIVALEN
Det er en stor ære å ønske dere velkommen til den første VA-festivalen.
En stor applaus!
Vi skal vise at VA er mer enn volden som vises i media.
Alt er gjort av oss, for oss. På vår måte.
I dag skal vi vise verden at VA er et sted for kultur og hardt arbeid, ok?
Så en applaus!
Hør her!
En stor applaus til Nuevo, Larety og MLK!
Opp med hendene! Kjør, Casa!
- Kom igjen! - Greit!
Slik vi gjør det!
- Hei! - Hei!
Jeg hørte en vis mann si At blomster vokser selv blant søppel
Og se på meg nå
Vanskelig å se tilbake på den tøffe tida All dritten vi gikk gjennom
Vi klarte det på et vis
Og hver en bakgate Er fylt med historier
Ta av hodetelefonene Føl flyten, gjør deg klar
Hør på meg og oppdag hemmeligheten
Hvordan man tar seg Inn og ut hvor som helst
Kom igjen!
Det var sånn jeg endte her Brukte ingen som stige på vei opp
Tråkket ikke på noen Vi jobber hardt, og favelaen feirer
Kjør på!
Seieren til underdogsa
Er en stor inspirasjon
Vi ga ikke opp mot oddsa
Trist for dem som ikke hadde tro'n
Det var smertefullt Men kom meg gjennom den tøffe tida
Det er en trøst å vite At jeg kom meg til den andre sida
De trodde ikke på meg Men tro måtte jeg ha
Da bunnen var nådd så jeg At man kan endre ting med trua
En inspirasjon for min favela Jeg fikk den til å synge
Triumfen til dem som fikk "nei" Men som seiret da de fikk "ja"
Livet er en karusell Man må være sterk for å slåss
I strid var jeg tøff, det var ikke flaks Min tro lyste vei
- Seieren til underdogsa - Ja
- Er en stor inspirasjon - Ja
- Vi ga ikke opp mot oddsa - Ja
Trist for dem som ikke hadde tro'n
Bare én ting å si Synd for de som avfeide oss
Bygget du et sandslott Vil det rase fort sammen
Jeg fikk god oppdragelse Det er ingen feil der jeg bor
En gjeng i tykt og tynt Svever høyt og tjener penger
- Jeg kaller det en seier for gettoen - Gettoen
De som fulgte meg på veien Så min kamp og forsto
Det var tøft, jeg ga aldri opp I stridene ga jeg alt
Nå er jeg på alles skjermer På gata kjenner alle meg
- De kaller meg Nuevo - Nuevo
- De kaller meg Nuevo - Hva kalles han?
Vil dere ha en ny konge som nummer én? Ring meg
Gud velsigne
Den snille gutten Som drømmer om å skape historie
La ham ikke bli såret
Av vanskelige tider For storhetstiden kommer
Man må være klar, sant?
Til å svømme mot strømmen Til å se livet i øynene
Tårene presser på Men jeg kan ikke gråte
Tårer triller ned i ei flaske Aldri vært en myk fyr
Aldri vært en svak fyr Du vet jeg er fra gata, bro
Portretter holder på minnene Vi legger historiene på bordet
Pass deg, ha øyne i nakken Her leker ingen med tystere
En applaus!
Kom igjen, dere!
Det er VA!
Ikke kjøp sånn dritt til ungene dine.
Flere dør av ultraprosessert mat enn våpen nå.
Ja, de går etter feil fyr.
Dette er til barna dine. For å minne dem på hvor de kommer fra.
Og for å ønske dere god tur.
Takk. Vi setter pris på det.
Jeg har en gave til deg.
- Bli med meg. - Bilen min er utenfor.
Nei, du kommer i bilen min.
Jeg har familieting å ordne opp i.
Det kan du gjøre senere.
Nå må du bli med meg.
Jeg har aldri likt denne gringo-jævelen!
Vår bolivianske leverandør fortalte meg noe.
Denne gringoen,
denne glatte jævelen,
som bare babler i vei!
En sleip kødd med et fremmed språk,
hadde en enda sprøere plan, Nando.
Ikke sant? Dristig.
Nei, ikke dristig. Dum.
Han ville drepe deg, Nando.
For å vise at operasjonen vår ikke var sikker og ta over alt selv.
Jeg er lei for det med vennen din.
Men nå handler jeg ikke alene.
Det er øye for øye, tann for tann.
Det er min gave til deg.
Den jævelen ville drepe familien din.
Han ville drepe barna dine.
Nå, Nando, trenger vi deg mer enn noensinne.
Dra til Bulgaria.
Folka der er informert om dette svinet.
Gå og få avtalen i boks.
Sjefen takker deg.
Jeg har sterke bevis på at SPLand er aktivt involvert
i ulovlig ansettelse av folk.
Forslaget vårt er vinn-vinn for begge parter.
Jeg tror ikke "vinn-vinn" er mulig i en slik situasjon.
Du har rett.
Vi kan ikke forestille oss hvor mye arbeiderne har lidd.
Dette er ikke en tjeneste, William. Det er en unnskyldning.
En unnskyldning for å være uvitende og for at det skjedde igjen.
En unnskyldning, Rita?
Kan jeg få være ærlig?
Beklagelser i en slik situasjon betyr absolutt ingenting
hvis man gjør det igjen neste år.
Nei, forslaget vårt vil sikre at dette aldri skjer igjen.
Uttalelser som skal sendes ut, kompensasjonen til arbeiderne…
Hvis dette skjer igjen neste år, blir konsekvensene mye verre.
Selskapet gikk også med på å signere en atferdsjusteringsavtale.
Det er ikke nok.
De vil investere i PR og få bransjen til å sjekke underleverandører.
Det blir ikke et enkelttilfelle, William. Det vil være et eksempel for alle.
Så, William, har vi en avtale?
Ok.
Vi har en avtale.
- Bra jobba. Din første seier! - Takk for samarbeidet.
- Gratulerer til oss. - Nettopp.
- Skal vi feire med en drink? - Jeg er med.
Jeg skulle gjerne, men har avtalt noe annet.
- Å, Rita… - Det går bra. Rita.
Gratulerer.
- Takk. - Den første av mange.
- Definitivt. - Vent og se.
Kan jeg prøve?
Jeg legger den ned. Denne gangen klarer jeg det.
- Ok. - Sånn her.
Jeg følger med. Ok. Si "gå".
Én, to, tre, gå!
- Ja! - Mål! Å, nei!
- Herregud! - Stolpen!
- Traff den stolpen? - Ja.
Da telte det ikke. Prøv igjen.
Den traff stolpen, men jeg tar denne. Nesten!
- Pappa… - Vil pappa prøve?
- Greit. - Kom igjen, da.
Her. Kom igjen, la oss heie.
- Jeg vil se den gå i mål! - En, to, tre, gå!
- Mål! - Mål!
Den traff pappas bein!
Bra jobbet, vennen!
Ja, Bruninha!
Kom hit, vennen.
Kom.
Glad i deg, vennen.
Jeg er kjempeglad i deg.
Kom igjen, familia!
Hør her.
Denne sangen er til en venn av meg.
Lytt til teksten.
Jeg tror alle her vil kjenne seg igjen. Vi kjører.
En født hustler Tenker alltid fram i tid
Skilte seg tidlig ut Som mer intelligent enn vi
Fra du var barn En forgjenger var du alltid
Problemet er Du ble for fort voksen
Du smakte ondskap Slangen hvisket deg i øret
Med troen på At du skulle klare det
Du brydde deg om alle drømmene våre
Men drømmene dine holdt deg våken
Hvor er du nå?
Du skrev historie Men ingen lykkelig slutt fikk du så
Hvilken er du?
Helt eller skurk? Har ikke bestemt meg ennå
Si meg, var det verdt det?
Alt blodet på dine hender
Opprøret i hjertet ditt
Og tårene på bakken renner
Barna dine savner deg
Livet kan være grusomt
Jeg sa at du hadde blitt
En stjerne på himmelen
Du ønsket en lykkelig familie
Jaget pengene Vi ikke hadde nok av
Laget en perfekt plan Ingen konkurrenter
Du lærte meg å være fryktløs
Rettskaffen og rettferdig Et rent hjerte og til å stole på
Lys og tro på veien
Det vanskeligste er å vite At du ikke kommer hjem
Hvor er du nå?
Du skrev historie Men ingen lykkelig slutt fikk du så
Hvilken er du?
Helt eller skurk? Har ikke bestemt meg ennå
Si meg, var det verdt det?
Alt blodet på dine hender
Opprøret i hjertet ditt
Og tårene på bakken renner
Barna dine savner deg
Livet kan være grusomt
Jeg sa at du hadde blitt
En stjerne på himmelen
Si meg, var det verdt det?
Alt blodet på dine hender
Opprøret i hjertet ditt
Og tårene på bakken renner
Barna dine savner deg
Livet kan være grusomt
Jeg sa at du hadde blitt
En stjerne på himmelen
Jeg sa at du hadde blitt
En stjerne på himmelen
Doni!
Sønnen min fødes snart!
Folkens, Doni må stikke, men festivalen fortsetter.
En applaus for VA-festivalen!
Det er VA!
Hva skjer, Vila Áurea!
Slik gjør vi det. Hendene i været!
Gjør det med meg. Er stemningen bra, få høre dere!
En uke for tidlig! Jeg må skynde meg.
Du kommer ikke ut herfra med bil.
- Jeg kjører deg. - Er du sikker?
- Ja, vi tar sykkelen. - Ok.
Kjør trygt. Vi møtes der.
I dag er den viktigste dagen i ditt liv.
- Klar til å dra? - Klar.
Kom igjen!
- La oss dra. - Ja.
Kom igjen, Vila Áurea! Hopp!
Kom igjen!
Når menn feiler ser jeg hvordan det går Man høster som man sår
Vi vil alle bli elsket Men ingen elsker seg selv
Penger inn på kontoen Jeg teller timer, det er midnatt
Hver gang klokkene ringer Får jeg enda en dose, enda en natt
Er morgendagen verdt mer enn i går?
Det var aldri flaks At jeg står her jeg står
Det er bare at morgendagen Virker lenger og lenger unna
Enda en dose, dose, do-dose
Enda en natt, natt, ni-natt
Enda en dose, dose, do-dose
Enda en natt, natt, ni-natt
På gata
- Jeg går av her. Du reddet meg. - Så klart.
Bare la meg døpe gutten.
- Avtale. Takk. - Gå.
FØDEKLINIKK
Tiden er inne.
Sånn ja.
- Han kommer. - Pust.
Rolig.
Jeg tror han kommer. Det gjør vondt!
- Kjenn kroppen din. - Slapp av.
Han er…
- Vi er nesten der. - Pust.
Jeg har deg.
Trykk.
Bare én gang til.
- Kommer han? - Han kommer.
Kjenn energien.
Sånn ja!
Pust dypt og trykk én siste gang.
Trykk! Sånn ja!
Jeg har følt mye kjærlighet hittil
Men du er den aller største Uten tvil
Jeg teller timene til dagen du kommer hit
Du vil endre hele livet mitt
Jeg ante ikke hvor stort Ønsket om deg hadde blitt
Du vil endre hele livet mitt
Jeg har følt mye kjærlighet hittil
Men du er den aller største…
Hvem er her? Hvem kan det være?
- Kan vi komme inn? - Klart.
Skal vi møte farmor?
- Vil du holde ham? - Ja.
Det lille hodet hans…
Dette er Francisco.
- Francisco? - Ja.
- Gratulerer. - Barnebarnet mitt er skjønt.
Og sønnen din også.
Francisco.
- Barnebarnet mitt! - Å, tante.
Hei, kjekken!
Har du noen gang følt…
…at du var ment å være et sted?
Der, med barna…
Jeg var ment å være der.
Om du skjønner?
Jeg var ment å bli pappa.
Jeg har prøvd å gjøre mitt beste for dere.
- Jeg vet det. - Beskytte dere.
Men så lenge jeg er her får dere ikke fred.
Ikke si sånt, elskling.
Vi har opplevd så mye.
Så mange vakre ting.
Du har vært min bedre halvdel.
Kvinnen jeg elsker.
Jeg forstår
om du vil bli her og leve livet ditt.
Jeg har alltid trodd at det var dere som trengte meg mest.
Men det er jeg som trenger dere mest.
Jeg elsker deg.
- Hvem skulle trodd det? Fancy restaurant. - Ja.
Jeg er bare vant til å se dem utenfra.
Takk for at du ga oss dette.
- Bare hyggelig. - Vi trengte det.
- Vi fortjener det. - Det gjør vi.
Jeg vil vise deg noe.
Vent litt.
Se på denne sykkelen.
Jøss, elskling! Stilig!
- Jeg hjalp til. - Den er kjempefin!
Kjempestilig.
Jeg har ikke sagt noe, men…
Jeg vil begynne å jobbe med dette.
Begynne i det små, gå sakte frem.
Jeg kan litt om mekanikk, men ikke mye.
Jeg kan ta et mekanikerkurs og spesialisere meg.
- Hva syns du? - Trenger du å spørre?
Jeg er stolt av deg.
Da gjør jeg det.
Apropos fremtiden, jeg hadde tenkt å vente til senere,
men kan ikke dy meg.
- Jeg viser deg nå. - Hva?
Jeg gjorde noe sprøtt, men bra sprøtt.
- Hva da? - Jeg kjøpte dette til oss.
- Salvador i Bahia? - Salvador i Bahia, elskede!
- Med fly? - Med fly.
Herregud, Rita.
- Hva? - Jeg har aldri flydd før.
Ikke jeg heller!
Rita…
Et nytt kapittel for oss.
Vi klarte det.
Herregud, han er så skjønn. Jeg er forelsket.
Vet ikke om han ligner på mamma eller pappa ennå.
Han ligner på Doni.
Så han er lille Doni.
Ikke sant, sønn?
Så?
Hva syns du?
- Takk. - Det er kjempefint.
- Vil du ha flere farger? - Gjerne.
Du liker ikke å snakke om det,
men det gjør meg trist.
Alle fikk en ny sjanse, unntatt ham.
Jeg vet det.
Han ga et brev til Cleyton som vi skulle lese sammen.
Jeg har tenkt og tenkt på hva jeg skulle skrive
og begynte og stoppet ti ganger.
Jeg prøver å sette ord på det jeg føler,
men fortiden, nåtiden og fremtiden er bare en salig blanding.
Så jeg bare kjører på.
Jeg våknet lykkelig i dag.
Etter årevis i fengsel har jeg glemt mange ting.
Det verste av alt er at jeg glemte hvor fint det er å drømme.
Og i dag hadde jeg en drøm.
Det høres sprøtt ut, men folk som oss dør når vi slutter å drømme.
Jeg drømte om en bedre verden, hvor vi var frie
og kunne kjempe for å oppnå drømmene våre.
Der bestevenner som oss ble voksne og ble gamle sammen med dem vi elsker.
Der livets forpliktelser ikke holdt oss adskilt.
Der farer og død ikke fantes,
og ingen visste hva savn var.
Jeg er kanskje ikke en del av den fremtiden,
men dere er her med meg, ok?
Livet ga meg ikke mye valg.
Jeg vet jeg gjorde feil.
Jeg ble kriminell for å redde meg selv,
og endte med å risikere det beste, mest dyrebare valget jeg tok.
Å ha dere som min familie.
Dessverre ble jeg årsaken til all min lidelse.
Er livet rettferdig?
Jeg vet ikke.
Men beslutningene mine har aldri vært enkle.
Særlig når den beste er å holde seg unna
det eneste jeg faktisk har, som er dere.
Mitt livs drøm er å tilbringe en normal dag med familien,
spise søndagslunsj,
kjøre dattera mi på skolen og fotball, kjøre sønnen min til første skoledag.
Se barna våre vokse opp og bli venner, slik som oss.
Skulle ønske jeg kunne ta med kona mi ut, som andre forelskede par.
Skulle ønske jeg kunne garantere
at barna mine vil ha en pappa
og at kona mi vil ha en mann som alltid vil være til stede for alt.
Å sove fredelig, og vite at alle jeg elsker har det bra.
Det vil skje. Det tror jeg på.
For det er takket være vennskapet vårt, familien min
og alt vi har bygd, at dette livet har vært verdt det.
Dere som har vært med meg på denne reisen, familie,
jeg vil aldri glemme dere.
BASERT PÅ EN KONDZILLA-IDÉ
Tekst: Cathrine Hvidsten Jenkins